สโมสรฟุตบอลนครปฐม ยูไนเต็ด

นครปฐม ยูไนเต็ด เป็นสโมสรฟุตบอลอาชีพในประเทศไทยโดยเป็นทีมจากจังหวัดนครปฐม ปัจจุบันเล่นอยู่ในระดับไทยลีก 2 โดยมีสนามเหย้าคือ สนามกีฬาโรงเรียนกีฬาเทศบาลนครนครปฐม เคยแข่งขันในไทยแลนด์พรีเมียร์ลีก ฤดูกาล 2551 ซึ่งจบฤดูกาลในอันดับ 9 (สูงสุดในประวัติศาสตร์สโมสร)

 ประวัติสโมสร 
 การก่อตั้งและยุคแรกเริ่ม 
สโมสรฟุตบอลจังหวัดนครปฐมก่อตั้งขึ้นใน พ.ศ. 2542 โดยเริ่มเล่นในโปรวินเชียลลีก ใน พ.ศ. 2547 สโมสรจบฤดูกาลโดยอยู่กลางตารางของลีก ในปีต่อมา สโมสรจบฤดูกาลในสามอันดับแรก และได้รับสิทธิ์เข้าไปเล่นในไทยพรีเมียร์ลีก ติดต่อกันใน พ.ศ. 2548-49 โดยใน พ.ศ. 2549 สโมสรได้รับสิทธิ์เข้าไปเล่นในลีกสูงสุดของประเทศไทย โดยเป็นทีมสำรองลำดับที่สองของสโมสรฟุตบอลการท่าเรือแห่งประเทศไทย สโมสรนครปฐมไม่ได้นำมาซึ่งเฉพาะความเป็น "ทีมภูมิภาค" ในลีกเท่านั้น แต่ยังมีกระแสแฟนบอลที่เดินทางไปเชียร์ทั้งนัดเยือนและนัดเหย้า สโมสรนครปฐมเป็นอีกทีมหนึ่งเช่นเดียวกับสโมสรฟุตบอลจังหวัดชลบุรีและสโมสรฟุตบอลจังหวัดสุพรรณบุรีที่แข่งขันในระดับพรีเมียร์ลีก โดยไม่ใช่ทีมจากกรุงเทพมหานคร

 ยุคลีก 
ในฤดูกาลแรกในพรีเมียร์ลีก สโมสรจบฤดูกาลในลำดับที่ 11 และเพิ่มขึ้นเป็นลำดับที่ 9 ในปีต่อมา สำหรับฤดูกาล 2552 เป็นครั้งแรกที่ ไมเคิล แอสพิน และไมเคิล ทอมัส เบิร์น เป็นนักกีฬาจากสหราชอาณาจักรเข้ามาทำสัญญานักเตะ ซึ่งทั้งสองได้เคยเล่นด้วยกันแล้วที่นอร์ทวิช วิกตอเรีย ในอังกฤษ

ใน พ.ศ. 2553 เกิดเหตุอื้อฉาวแฟนบอลทำร้ายผู้ตัดสินระหว่างเล่นรอบเพลย์ออฟขึ้นไทยพรีเมียร์ลีก 2554 ทำให้ทีมได้รับโทษปรับ 160,000 บาท และห้ามแข่งขันในรายการของสมาคมฟุตบอลแห่งประเทศไทยเป็นเวลา 2 ปี เพราะมีข้อกังขาในการตัดสินของกรรมการ ที่ตัดสินเข้าข้าง อีสาน ยูไนเต็ด มีจังหวะที่กังขาหลายครั้ง จังหวะที่นครปฐมควรจะได้จุดโทษ และในช่วงทดเวลา 4 นาที กรรมการเป่านกหวีดจบเกมใน 2 นาที ไม่ครบ 4 นาทีตามที่ผู้ตัดสินที่ 4 ชูป้าย  ด้านไชยา สะสมทรัพย์ ออกมายืนยันว่าผู้ตัดสินตัดสินไม่เหมาะสม และยืนยันไม่ขอโทษต่อเหตุการณ์ที่เกิดขึ้น ต่อมาได้ประกาศว่าอาจจะยุบทีม 

 ยุคนครปฐม ยูไนเต็ด 
หลังจากที่โดนแบนไป 2 ปี สโมสรได้เปลี่ยนชื่อใหม่ โดยใช้ชื่อว่า นครปฐม ยูไนเต็ด และเปลี่ยนโลโก้ใหม่ โดยมีความหมายดังนี้
 ██ สีแดง หมายถึง ความเข้มแข็งของความเป็นนักสู้ เฉกเช่น สีแดงบนธงชาติไทย
 ██ สีทอง หมายถึง ความรุ่งโรจน์บนดินแดนพระพุทธศาสนา ที่มีองค์พระปฐมเจดีย์ เป็นศูนย์รวมจิตใจของคนในจังหวัดนครปฐม
 ██ สีน้ำเงิน หมายถึง ความสงบนิ่ง สงบร่มเย็น ยามแข่งขันไม่ก่อความเดือดร้อนให้ใคร ซึ่งตรงกับ Concept ของทีมว่าจะเป็นทีมที่มีน้ำใจนักกีฬา
ต่อมาได้มีการเปลี่ยนแปลงโลโก้ใหม่อีกครั้ง ในปี 2559 โดยมีฉายาว่า เสือป่าราชา

ในการแข่งขันไทยลีก 2 ฤดูกาล 2560 ทางสโมสรถูกสมาคมฟุตบอลแห่งประเทศไทยปรับตกชั้นไปสู่ไทยลีก 4 เนื่องจากไม่สามารถส่งเอกสารเกี่ยวกับคลับไลเซนซิงได้ตามเวลาที่กำหนด

 ตราสัญลักษณ์ 

ทีมงาน
+ตำแหน่งชื่อประธานสโมสร พาณุวัฒณ์ สะสมทรัพย์ประธานเจ้าหน้าที่บริหาร ชุตินันศ์ สะสมทรัพย์ ผู้อำนวยการกีฬา ณรงค์ ห้วยหงษ์ทองผู้จัดการทั่วไป กันตพัฒน์ กิติพงษ์สิริภัคผู้จัดการทีม พิมพ์ชาญา สะสมทรัพย์หัวหน้าผู้ฝึกสอน ธงชัย สุขโกกีผู้ฝึกสอนผู้รักษาประตู ประกอบสุข พึ่งกุลผู้จัดการฝ่ายการตลาด ชญาดา สะสมทรัพย์ผู้จัดการฝ่ายผลิตภัณฑ์   โญธญา สะสมทรัพย์

 ผู้เล่น 
 ผู้เล่นชุดปัจจุบัน 

 ผู้เล่นที่ถูกยืมตัว 

 เกียรติประวัติ 
 ไทยลีก 2
 ชนะเลิศ (ระดับประเทศ): ฤดูกาล 2565–66
 ไทยลีก 3
 ชนะเลิศ (ตอนล่าง) : ฤดูกาล 2562
 รองชนะเลิศ (ระดับประเทศ) : ฤดูกาล 2562
 ไทยลีก 4
 ชนะเลิศ (โซนภาคตะวันตก) : ฤดูกาล 2561
 ชนะเลิศ (ระดับประเทศ) : ฤดูกาล 2561

 ผลงานของสโมสรในแต่ละฤดูกาล 
 ฤดูกาล  ลีกเอฟเอคัพลีกคัพ ผู้ยิงประตูสูงสุด ระดับ แข่ง ชนะ เสมอ แพ้ ได้ เสีย คะแนน อันดับ ชื่อ จำนวนประตู 2564–65 ไทยลีก 2 34 10 12 12 42 47 42 อันดับที่ 10 รอบ 32 ทีมสุดท้าย รอบ 32 ทีมสุดท้าย  โอสวัลดู แนตู 9 2565–66 ไทยลีก 2 34 16 12 6 32 20 60 อันดับที่ 1 รอบ 32 ทีมสุดท้าย รอบ 16 ทีมสุดท้าย  ปีเตอร์ เนอร์การ์ด  82566–67ไทยลีก308913375333อันดับที่ 12รอบ 16 ทีมสุดท้ายรอบ 32 ทีมสุดท้าย เลสลี อับโลห์102567–68ไทยลีก305817305923อันดับที่ 15รอบ 32 ทีมสุดท้ายรอบ 16 ทีมสุดท้าย ทากุ อิโตะ วัลดู52568–69ไทยลีก 2รอบ 16 ทีมสุดท้ายรอบ 32 ทีมสุดท้าย

แชมป์รองแชมป์อันดับที่สามเลื่อนชั้นตกชั้น

 อ้างอิง 

 แหล่งข้อมูลอื่น 
 เว็บไซต์อย่างเป็นทางการ 


หมวดหมู่:สโมสรในไทยลีก
หมวดหมู่:สโมสรฟุตบอลในจังหวัดนครปฐม
หมวดหมู่:สโมสรฟุตบอลที่ก่อตั้งในปี พ.ศ. 2542
หมวดหมู่:ก่อตั้งในประเทศไทยในปี พ.ศ. 2542